  Виталий Пронин 27-тӥ инвожое Ижын ортчоз «Егитъёс - Удмуртия понна, Удмуртия - егитъёс понна» сессия. Эшъяськон юртэ люкаськозы егитъёс, ёрос администрациосысь егитъёсын ужасьёс, Кун Кенешысь депутатъёс но мукетъёсыз.Кыӵе шуг-секытъёс кылдэмын егитъёсын ужан удысын? Кызьы азинтоно егитъёслэсь движенизэс, юрттӥськоно солы? Та но трос мукет юанъёс ӝутэмын луозы сессия дыръя.Луозы 2 пумо ӧръёс: «Удмуртия - егитъёс понна» но «Егитъёс - Удмуртия понна». Татын ӝутскем юанъёсты сэрттыны-пертчыны юрттозы Кун Кенешысь депутатъёс, предприятиослэн, мерлыко огазеяськонъёслэн кивалтӥсьёссы.Ужрад пумын вань лыктэмъёс огазе люкаськозы, йылпумъянъёс лэсьтозы - татчы ини вуозы Кун Думаысь депутатъёс но.Мария Иванова  